Ahjuhark - Vikipeedia, vaba entsüklopeedia

# Ahjuhark

### Allikas: Vikipeedia

Ahjuhark on kaheharulise otsaga riist ahjus olevate põlevate tukkide segamiseks ja kohendamiseks.

Eestis on ahjuhark on umbes inimesepikkune ning selle pikk käepide on puust.

On olnud ka ahjuharke pottide ahjust väljatõstmiseks või tulelt äravõtmiseks.

## [redigeeri] Rahvausund

Simbirski kubermangu mokšalased on käinud Demetriose laupäeval (Dimitri laupäeval; kalmistupäeval) surnute hingi kalmistule tagasi saatmas ahjuharkidega varustatult.

Saksamaal ei tohtinud kõigi pühakute päeval (1. novembril) ahjuhark tagurpidi seista, et surnute hinged end ei vigastaks.

## [redigeeri] Rahvameditsiin

Üks Eestis soovitatav abinõu lehma luupainaja vastu oli kolm korda vastu ahjuhargiga vastu selga lüüa.

## [redigeeri] Rahvaluule

### [redigeeri] Muinasjutud

Eesti muinasjuttudes esineb ahjuhark relvana ning nõia sõiduriistana. Ahjuhargi seljas sõitvad nõiad ja kurat on tuntud ka Saksamaal.

Vogtlandis Hauptmannsgrünist Waldkirchenisse viiva tee ääres olevat olnud mälestuskivi sisseraiutud ahjuhargiga. Seal olevat mõned naised ahjuhargiga lambakarjase surnuks torganud. Põhjuseks oli see, et karjane hoidis endale võõraid lambaid ning hakkas jämedalt käituma, kui naised hakkasid lambaid sisse nõudma.

### [redigeeri] Eesti vanasõnad

- Leemekulp ja ahjuhark, see on naiste sõjariist.
- Mart tuleb matriga, Kadri kadagaga, Andrus ahjuhargiga, Lutsi luuavarrega, Toomas tooripuuga.
- Lutsi tuleb luuavarrega, Toomas tooripuuga, Andrus ahjuhargiga.

## [redigeeri] Ahjuhark sümbolina

## [redigeeri] Unenäoseletus

Unenägude seletajates on ahjuhark tähendanud kadedust.

## [redigeeri] Juudi erikomando embleem

Ahjuhargi ots on pealuu, kühvli, Taaveti tähe, leegi ja ringi kõrval Auschwitz-Birkenau koonduslaagri juudi erikomando embleemil. Ta sümboliseerib tööd laipade põletusahju kütjana.

## [redigeeri] Välislingid

- Foto: mordva naine ahjuhargiga
- Ahjuhark vasakul all
- Juudi erikomando embleem

Vikisõnaraamatu artikkel:
ahjuhark
Välja otsitud andmebaasist "http://et.wikipedia.org../../../a/h/j/Ahjuhark.html"

Kategooriad: Tööriistad

##### Views

- Artikkel
- Arutelu
- Viimane redaktsioon

##### Otsi